Nordjylland kan prale af at være regionen med den laveste ventetid i landet, her var tallet nede på 51 dage i 2010. Det viser nye tal fra Sundhedsstyrelsen. Ventetiden til operationer i hele landet var også historisk lav i 2010 med et gennemsnit på 58 dage - ni dage kortere end i 2009, hvor danskerne i gennemsnit skulle vente i 67 dage, før de kom under skalpellen. Ventetiderne gælder omkring 18 større operationer, som blandt andet dækker over øjen- og øreoperationer og operationer i hjertet og nervesystemet. /ritzau/

Referat:
Danskerne venter kortere og kortere tid på at komme under kniven.